open-index/open-wikipedia-markdown huggingface dataset:
Trygve Skomedal

**Trygve Nereson Skomedal** (født 29. desember 1939, død 8. februar 2013) var en norsk språkforsker og ekspert på færøysk språk.

Trygve Skomedal var sønn av en lærer og vokste opp i Høvåg i Aust-Agder. Han studerte ved Universitetet i Oslo og i Reykjavík og ble *[[mag.art.]]* med en avhandling om færøysk fonologi i 1969. Fra 1973 var han ansatt som amanuensis i nordisk språkvitenskap ved Universitetet i Oslo.

Skomedals hovedfelt var nordiske språk, spesielt færøysk og norrønt, men han interesserte seg også for indoeuropeistikk. Blant de vitenskapelige arbeidene hans var artikler om setesdalsmålet og om lydutviklingen mellom urnordisk og norrønt.

## Kilder
* Klaus Johan Myrvoll: «Trygve Nereson Skomedal 1939–2013». Minneord ved Institutt for lingvistiske og nordiske studier.
* Arne Torp: «Minneord om Trygve Nereson Skomedal». Institutt for lingvistiske og nordiske studier.
* Eyvind Weyhe: «Trygve Skomedal farin». *Fróðskaparsetur Føroya*.
Abrotonom

**Abrotonom** (gresk: Ἀβρότονον) var en trakisk hetære på 500-tallet f.Kr. i antikkens Hellas. I henhold til en del redegjørelser var hun mor til Themistokles, en athensk hærfører og politiker, en av de nye politikere som ikke kom fra aristokratiet i de første årene av demokratiet i Athen. Det er et epigram bevart som nedtegner denne forbindelsen. Plutark viser til henne i sin *Erotikos* (Ἐρωτικός). Også Lukian nevner en hetære av det samme navnet.

Navnet *Abrotonum* er også i sin latinske form betegnelsen på en blomst som Plinius den eldre nevner i *[[Naturalis Historia]]*: «Blomsten til abrotonum, som dukker opp om somrene, har en kraftig, men behagelig duft; den er av skinnende gyllen farge...»

## Referanser
Christoffer Carlsson

**Christoffer Carlsson** (født 1986 i Halmstad) er en svensk forfatter. Han debuterte i 2010 med boka *Fallet Vincent Franke*. Den utkom på norsk i 2013, under tittelen *Tilfellet Vincent Franke*, oversatt av Inge Ulrik Gundersen. Hans tredje roman, *Den osynlige mannen fra Salem*, fikk Svenska Deckarakademins pris for årets beste kriminalroman 2013. Oppfølgeren *Den fallande detektiven*, kom ut året etter. *Den osynlige mannen fra Salem* ble utgitt på norsk i 2015, og de to neste bøkene i trilogien om Leo Junker kommer ut på norsk i 2016 og 2017 på Bazar Forlag.

Carlsson ble nominert til den nordiske krimprisen Glassnøkkelen i 2014 for *Den osynlige mannen fra Salem*. Rettighetene til bøkene om Leo Junker er solgt til det svenske film- og TV-produksjonsselskapet StellaNova Film.

Carlsson er bosatt i Stockholm. Han underviser i kriminologi og har avlagt en doktorgrad om hva som gjør at noen mennesker blir kriminelle, og hva som skal til for at de slutter med kriminalitet. 

## Bibliografi
* *Fallet Vincent Franke* (2010)
* *Den enögda kaninen* (2011)
* *Den osynlige mannen fra Salem* (2013)
* *Den fallande detektiven* (2014)

## Referanser


## Eksterne lenker
* Om Christoffer Carlsson på forlaget Bazars nettside.
* Om Christoffer Carlsson på det svenske Piratförlagets nettside
G.I. Joe

**G.I. Joe** er et registret varemerke for en rekke leketøysfigurer fra leketøyselskapet Hasbro. De første utgavene ble omtalt som action figurer og representerte fire av grenene til USAs forsvar (USAF), med *Action Soldier* fra US Army, *Action Sailor* fra US Navy, *Action Pilot* fra US Air Force og *Action Marine* fra US Marine Corps. Forkortelsen G.I. blir ofte brukt for *Government Issued* og kan referere til soldater tilknyttet USAF. 

G.I. Joe har også inspirert utforming av tegneserien G.I. Joe, utgitt av Marvel Comics. Siden er det også laget filmer, som G.I. Joe: The Rise of the Cobra fra 2009 og G.I. Joe: Retaliation fra 2012.

## Referanser
Værdalsbruket

**Værdalsbruket AS** er et norsk eiendoms- og kapitalforvaltningsselskap i Verdal kommune. Bruket forvalter 900&nbsp;000 dekar skog og fjell som utgjør 58 % av kommunens areal. Selskapet var fra 1935 eid av Forsikringsselskapet Storebrand og ble i 2021 solgt til Fabritius Gruppen. Selskapet utviklet seg fra et sagbruk i 1655, og hovedgeskjeften er skogbruk. Ut over dette selger det jakt- og fiskeprodukter, driver kurs- og konferansested, leier ut hytter og hytteområder, og har en av Europas reneste og største kalkforekomster, hvor det årlig tas ut ca 850&nbsp;000 tonn kalk. 

## Se også
*Liste over Norges største grunneiere
*Nicolai Jenssen

## Referanser




## Eksterne lenker
*
Brøset sykehus

**Brøset sykehus** var et psykiatrisk sykehus ved Brøset i Trondheim, underlagt St. Olavs hospital. Sykehuset ble åpnet den 1. juli 1987. Sykehuset lå i lokalene til gamle Reitgjerdet sykehus, som var i drift fra 1861 til 1987. Brøset sykehus ble nedlagt i 2021 og de gjenværende pasienter ble da flyttet til Østmarka sykehus sikkerhetsavdeling. 

Avdelingsleder ved Brøset var overlege og psykiater Karl Heinrik Melle.

Avdeling Brøset ytet spesialiserte tjenester til blant annet psykisk helsevern, rettsvesen, fengsel, kriminalomsorg, og (re)habilitering til mennesker med psykiske lidelser og/eller utviklingshemming. 

## Enheter
Avdelingen huser i dag følgende enheter:

* Kompetansesenteret for fengsels-, sikkerhets og rettspsykiatri
* Sentral fagenhet for tvungen omsorg
* Habiliteringstjenesten for voksne
* Regional Sikkerhetsavdeling.

## Litteratur
*
Zoë Ferraris

**Zoë Ferraris** (født 1970 i Oklahoma) er en amerikansk forfatter. 

I 1991 giftet hun seg med en mann fra Saudi-Arabia og flyttet til Jidda for å leve sammen med ektemannen og hans familie, i et helt fremmed miljø blant saudi-palestinske beduiner. Erfaringene fra et kvinneliv i denne kulturen bruker hun i sine bøker.

Hun skilte seg senere fra sin ektemann og bosatte seg i San Francisco med sin datter.

## Bibliografi
* *Finding Nouf* (2008)
* *City of Veils* (2010)
* *Kingdom of Strangers* (2012)

## Referanser


## Eksterne lenker
* Zoë Ferraris' nettside
Sophie Hannah

**Sophie Hannah** (født 28. juni 1971 i Manchester) er en britisk forfatter. Hennes forfatterskap spenner fra lyrikk og noveller til barnebøker og thrillere. Bøkene hennes er utgitt i 20 land, og to av dem er filmatisert (per 2012). Fem av bøkene er utgitt på norsk, med titlene *For du stjal min lille venn*, *Skyggenes time*, *Den som reddes kan*, *Verre enn døden* og *Røyk uten ild*.

Fra 1997 til 1999 arbeidet hun med kreative fag på Trinity College ved University of Cambridge, og mellom 1999 og 2001 var hun juniorforsker ved Wolfson College ved University of Oxford. Hun er datter av akademikeren Norman Geras og forfatteren Adèle Geras. Hun bor med sin ektemann og to barn i Cambridge.

## Bibliografi
### Poesi
* *Early Bird Blues* (1993)
* *Second Helping of Your Heart* (1994) 
* *The Hero and the Girl Next Door* (1995)
* *Hotels Like Houses* (1996)
* *Leaving and Leaving You* (1999)
* *Love Me Slender: Poems About Love* (2000)
* *First of the Last Chances*, (2003)
* *Selected Poems* (2006)
* *Pessimism for Beginners* (2007)

### Barnebøker
* *The Box Room, Poems for Children*
* *Carrot the Goldfish* (1992)

### Krim

#### Waterhouse & Zailer
* *Little Face* (2006); norsk utgave (2009): *For du stjal min lille venn *. Cappelen Damm, Oslo. ISBN 978-8202313906.
* *Hurting Distance* (2007) - også utgitt under tittelen *The Truth-Teller's Lie* (2012)
* *The Point of Rescue* (2008) - også utgitt under tittelen  *The Wrong Mother* (2009); norsk utgave (2012): *Den som reddes kan*. Cappelen Damm, Oslo. ISBN 978-8202378240.
* *The Other Half Lives* (2009) - også utgitt under tittelen  *The Dead Lie Down* (2009); norsk utgave (2013): *Verre enn døden*. Cappelen Damm, Oslo. ISBN 978-8202408916.
* *A Room Swept White* (2010) - også utgitt under tittelen  *The Cradle in the Grave* (2011); norsk utgave (2014): *Røyk uten ild*. Cappelen Damm, Oslo. ISBN 978-8202431167.
* *Lasting Damage* (2011) - også utgitt under tittelen  *The Other Woman's House* (2012); norsk utgave (2014): *Blikket fanger*. Cappelen Damm, Oslo. ISBN 978-8202437466.
* *Kind of Cruel* (2012)
* *The Carrier* (2013)
* *The Telling Error* (2014) - også utgitt under tittelen  *Woman with a Secret* (2015)
* *The Narrow Bed* (2016)

#### Hercule Poirot
* *The Monogram Murders* (2014); norsk utgave (2014): *Monogram-mordene*. Cappelen Damm, Oslo. ISBN 978-8202451783.
* *Closed Casket* (2016)
* *The Mystery of Three Quarters* (2018)

#### Romaner
* *The Orphan Choir* (2013)
* *A Game for All The Family* (2015)
* *Did You See Melody?* (2017) - også utgitt under tittelen  *Keep Her Safe* (2017)

### Noveller
* *The Fantastic Book of Everybody's Secrets* (2008)

### Romaner
* *Gripless* (1999)
* *Cordial and Corrosive: an unfairy tale* (2000)
* *The Superpower of Love* (2002)

Hun har også oversatt to bøker av Tove Jansson.

## Referanser


## Eksterne lenker
* 
* 
*  «Sophie Hannah» hos *Contemporary Writers*, *The British Council*
Tom Rob Smith

**Tom Rob Smith** (født 19. februar 1979) er en britisk forfatter av spenningsromaner.

Smith er sønn av en svensk mor og en engelsk far, og ble født og vokste opp i London. Han har sin utdannelse fra St John's College ved University of Cambridge, og har blant annet arbeidet som tekstforfatter for TV.

## Bibliografi
* *Child 44* (2008)
* *The Secret Speech* (2009)
* *Agent 6* (2011)

## Referanser


## Eksterne lenker
* 
* 
*
Viveca Sten

**Viveca Anne Sten,** født **Bergstedt** (1959) er en svensk jurist og forfatter. Hun arbeider som juridisk sjef på svenske Posten og er bosatt utenfor Stockholm.

Sten har juridisk utdanning fra Stockholms universitet og er siviløkonom fra Handelshögskolan i Stockholm. Tidigere har hun blant annet arbeidet på SAS og i Letsbuyit.com.

Hennes familie har i generasjoner hatt hus på Sandhamn i Stockholms skjærgård. Hennes krimromaner, Sandhamn-serien, henter sitt miljø derfra.

Sten har også skrevet faglitterære bøker innen det juridiske området.

I februar 2025 hadde tv-serien *Mordene i Åre premiere* globalt på Netflix, den var basert på de to første bøkene i Stens bokserie med samme navn. Carla Sehn og Kardo Razzazi spilte hovedrollene, men også Agnes Kittelsen og Jon Øigarden var å finne i sentrale roller.

## Bibliografi
### Krim
* *I de lugnaste vatten* (2008) Farlig farvann
* *I den innersta kretsen* (2009) I den innerste kretsen
* *I grunden utan skuld* (2010) Uten skyld
* *I natt är du död* (2011) I natt er du død
* *I stundens hetta* (2012) I kampens hete
* *I farans riktning* (2013) Farlige forhold
* *I maktens skugga* (2014) I maktens skygge
* *I sanningens namn* (2015)
* *Iskalla ögonblick* (2017)
* *I fel sällskap* (2018) I feil selskap
* *I hemlighet begravd* (2019)
* *Offermakaren* - Åremorden, del (2020) Offermakeren
* *Dalskuggan* - Åremorden, del 2 (2021) Skyggedalen
* *Botgöraren* - Åremorden, del 3 (2022) Forsoneren
* *Vilseledaren* - Åremorden, del 4 (2023) Villederen

### Grøsser
* *Djupgraven* - Havsfolket, del 1 (2016) (med Camilla Sten)

## TV-Sesonger
* Sesong 1: Sandhamn-serien (*Morden i Sandhamn) - Farlig farvann (I de lugnaste vatten)* (3 avsnitt) - 2010
* Sesong 2: Sandhamn-serien (*Morden i Sandhamn)* *- I den innerste kretsen (I den innersta kretsen)* (3 avsnitt) - 2012
* Sesong 3: Sandhamn-serien (*Morden i Sandhamn)* *- Uten skyld (I grunden utan skuld)* (3 avsnitt) - 2013
* Sesong 4: Sandhamn-serien (*Morden i Sandhamn)* *- I natt er du død (I natt är du död)* (3 avsnitt) - 2014
* Sesong 5: Sandhamn-serien (*Morden i Sandhamn)* *- I kampens hete (I stundens hetta*) (3 avsnitt) - 2015
* Mordene i Åre (2025). Netflix

### Fagbøker
* *Förhandla i affärer*
* *Outsourcing av IT-tjänster*
* *Internationella avtal – i teori och praktik*

## Referanser


## Eksterne lenker
* 
*
Lars Kepler

**Lars Kepler** er et pseudonym som benyttes av det svenske forfatterekteparet Alexander Ahndoril og Alexandra Coelho Ahndoril når de sammen skriver kriminalromaner om «kommissarie Joona Linna».

Da «Lars Kepler» hadde stor suksess med den første boken *Hypnotisøren*, var det et mysterium hvem som skjulte seg bak pseudonymet, og mange spekulasjoner i svensk presse. De to forfatterne var da vel etablerte, og hadde hver for seg utgitt kjente og kritikerroste bøker.

## Bibliografi
**Joona Linna-serien:**
*2009: *Hypnotisøren* (norsk utgave 2010)
*2010: *Paganinikontrakten*
*2011: *Ildvitnet* (norsk utgave 2012)
*2012: *Sandmannen* (norsk utgave 2013)
*2014: *Stalker*
*2016: *Kaninjegeren*
*2018: *Lazarus*
*2020: *Speilmannen*
*2022: *Edderkoppen*
*2024: *Søvngjengeren*
**Andre utgivelser:**
*2015: *Playground*

## Referanser


## Eksterne lenker
* «Lars Kepler»s nettside
Ärgre dich, o Seele, nicht

***Ärgre dich, o Seele, nicht***, BWV 186, er en kirkelig kantate komponert av Johann Sebastian Bach. 

Den ble komponert i Leipzig i 1723 for den sjuende søndagen etter treenighetssøndag. Kantaten er basert på en tapt kantate, BWV 186a, fra Weimar i 1716. Stykket ble framført på nytt 1746-1749 i Leipzig. 

Teksten er skrevet av Salomo Franck (sats 1, 3, 5, 8, 10), Paul Speratus (sjette sats);, mens resten er skrevet av en ukjent tekstforfatter. 

Koraltemaet er basert på salmen «Es ist das Heil uns kommen her». Koralmelodien ble først registrert på 1400-tallet som en påskesang eller salme: «Freu dich, du werte Christenheit».

## Instrumentering og struktur

Stykket er instrumentert for to oboer, engelsk horn, fagott, to fioliner, bratsj og basso continuo, samt fire sangsolister (sopran, alt, tenor, bass) og firedelt kor.

Det består av tolv satser:
# «Ärg're dich, o Seele, nicht», Koral
# «Die Knechtsgestalt, die Not, der Mangel», Resitativ for bass
# «Bist du, der mir helfen soll», Arie for bass
# «Ach, daß ein Christ so sehr vor seinen Körper sorgt!», Resitativ for tenor
# «Drum, wenn der Kummer gleich das Herze nagt und frißt», Arioso for tenor
# «Mein Heiland läßt sich merken», Arie for tenor
# «Ob sich's anließ', als wollt' er nicht», Koral
# «Es ist die Welt die große Wüstenei», Resitativ for bass
# «Die Armen will der Herr umarmen», Arie for sopran
# «Nun mag die Welt mit ihrer Lust vergehen», Resitativ for alt
# «Laß, Seele, kein Leiden», Duett for sopran & alt
# «Die Hoffnung wart' der rechten Zeit», Koral

## Referanser


## Kilder
* 
* BWV 186 Ärgre dich, o Seele, nicht *bach-cantatas* nettsted
* Cantata BWV 186a Ärgre dich, o Seele, nicht historie, melodi, hvor tekst og musikk finnes, oversettelse til forskjellige språk, diskografi, diskusjoner, *bach-cantatas* nettsted
* BWV 186 - "Ärgre dich, o Seele, nicht"  engelsk oversettelse, diskusjoner, Emmanuel Music
* Ärgre dich, o Seele, nicht historie, melodi, *Bach* nettsted (på tysk)
* BWV 186 Ärgre dich, o Seele, nicht engelsk oversettelse, University of Vermont
* BWV 186 Ärgre dich, o Seele, nicht tekst, melodi, University of Alberta

## Eksterne lenker
* Piano- og songpartitur for BWV 186 på bach-cantatas.com
Financial Conduct Authority

**Financial Conduct Authority** (**FCA**) er et britisk tilsynsorgan for finanssektoren, opprettet 1. april 2013. FCA er ansvarlig overfor Parlamentet gjennom Finansdepartementet, men er finansiert utelukkende gjennom avgifter på finanssektoren.

FCA fører tilsyn med finansselskaper og finansrådgivere, med formål å beskytte forbrukere, sikre en stabil finanssektor og fremme sunn konkurranse mellom finansvirksomheter. Tilsynsorganet har blant annet myndighet til å regulere markedsføringen av finansprodukter, og kan sette minimumsstandarder og krav til produkter. Det kan også forby finansprodukter for inntil ett år mens det vurderer permanent forbud, og kan instruere virksomheter til umiddelbart å trekke tilbake eller endre annonser som det finner villedende.

## Se også
* Prudential Regulation Authority

## Referanser


## Eksterne lenker
*
Johnny Brenna

**Johnny Brenna** (født 1964) er en norsk forfatter, prosjektleder og tidligere politimann fra Fagernes i Valdres, Innlandet (tidligere Oppland).

Brenna arbeidet i mange år som politispaner ved Oslo politidistrikt, til han sluttet i politietaten i 2006. Senere har han blant annet vært engasjert som kriminalpolitisk rådgiver for Høyre. Han har også jobbet som reporter/krimekspert for TV 2, samt ledet et prosjekt for et tryggere uteliv i Oslo (det såkalte «Salutt-prosjektet»), som var et fellesprosjekt mellom Oslo kommune, Oslo politidistrikt og utelivsbransjen. Fra 2019 til 2022 jobbet Brenna som prosjektleder i prosjektet «EE på avveie» for returbransjen for elektrisk og elektronisk avfall. Per 2023 arbeider han som operativ leder og instruktør i sikkerhetsbransjen. I 2023, 2024 og 2025 ledet han etterforskningen i den norske realityserien *[[Jaget (norsk realityserie)|Jaget]]*, som hadde premiere på TVNorge og Discovery+ 1. oktober 2023. Han er også etterforskingsleder i programmet *Krimvakta* som kommer på TVNorge i 2026.

I Kjetil S. Østlis dokumentarbok *Politi & røver* var Brenna hovedpersonen. 

## Bibliografi
* 2012: *Håndbok i selvforsvar*
* 2012: *Operasjon Helena* (kriminalroman) – sammen med Sigbjørn Mostue
* 2013: *Operasjon Fønix* (kriminalroman) – sammen med Sigbjørn Mostue
* 2014: *Operasjon Hydra* (kriminalroman) – sammen med Sigbjørn Mostue
* 2015: *60-meteren : kampen mot klokka* (sakprosa, trening) – sammen med Sindre Leganger
* 2015: *Lang, blodig fredag* (kriminalroman, lydbok) - sammen med Sigbjørn Mostue
* 2017: *Operasjon Hades* (kriminalroman) – sammen med Sigbjørn Mostue
* 2017: *Fisketur med døden* (kriminalroman, lydbok) - sammen med Sigbjørn Mostue
* 2018: *Håndbok i personlig sikkerhet*

Alle utgivelsene på Cappelen Damm.

## Referanser


## Eksterne lenker
* 
* 
*
Ninni Schulman

**Ninni Schulman** (født 2. august 1972) er en svensk journalist og krimforfatter. 

Schulman vokste opp på et mindre sted i Värmland, men bosatte seg senere i Stockholm. Hun har jobbet som journalist i ulike svenske media, blant annet som nyhetsjournalist i avisen *[[Expressen]]*.

## Bibliografi
* *Flickan med snö i håret* - norsk tittel *Jenta med snø i håret* Hagfors-serien 1
* *Pojken som slutade gråta * - norsk tittel *Gutten som sluttet å gråte* Hagforsen-serien 2
*  «Svara om du hör mig» - norsk tittel «Svar hvis du hører meg» Hagfors-serien 3
*  «Vår egen lilla hemlighet» - norsk tittel «Vår egen lille hemmelighet» Hagfors-serien 4
*  «Välkommen hem» - norsk tittel «Velkommen hjem» Hagfors-serien 5

*  «Bara du» 2018

## Priser og utmerkelser (utvalg)
* 2015 – Årets värmlandsforfatter 

## Referanser
Cesare e Cleopatra

***Cesare e Cleopatra*** er et dramma per musica i tre akter av komponisten Carl Heinrich Graun. Operaen har en libretto på 
italiensk av Giovan Gualberto Bottarelli.

## Fremføringer
Det var et verk bestilt av Fredrik II av Preussen for åpningen av det nybygde *Königliches Opernhaus* i Berlin, og var åpningsforestillingen for den nylig dannede Staatsoper Berlin.

Selv om byggingen av operahuset ikke var helt ferdig, hadde operaen premiere i det nye teateret med en tysk oversettelse 7. desember 1742 og dirigert av komponisten. Hovedrollene i produksjonen hadde sopranen Maria Giovanna Gasparini som Kleopatra VII og kastratsanger Paolo Bedeschi som Julius Cæsar.

## Innspillinger
* 1992 on the Serenissima label (360171), live: Jacobs/Williams-J/Dawson/Beronesi/Popken/Francis/Rayam/Trekel
* 1995 on the HM label (mis-titled "Cleopatra e Cesare"): Jacobs/Williams-J/Dawson/Vermillion/Popken/Francis/Gambill/Häger

## Referanser
Prudential Regulation Authority

**Prudential Regulation Authority** (**PRA**) var et britisk tilsynsorgan for finanssektoren som eksisterte fra 1. april 2013 til 1. mars 2017. PRA var en gren av Bank of England og hadde som formål å sikre stabiliteten i Storbritannias finanssektor.

PRA førte tilsyn med banker, gjensidige sparekasser, samvirkeforeninger, forsikringsselskaper og store investeringsselskaper, til sammen omkring 1&nbsp;700 virksomheter. PRA skulle fremme stabilitet i disse virksomhetene og – spesifikt for forsikringsbransjen – bidra til å sikre en adekvat grad av beskyttelse for forsikringshavere.

PRA ble omdannet til en komité – Prudential Regulation Committee – under Bank of England gjennom en lovendring i 2016, som trådte i kraft 1. mars 2017.

## Se også
* Financial Conduct Authority

## Referanser


## Eksterne lenker
*
Pervomajskajaberget

**Pervomajskajaberget** er en fjelltopp i den sentrale delen av Humboldtfjella i Dronning Maud Land. Den strekker seg 2720 moh. og ligger i Kvamsbrotet, to kilometer nord for Skarshovden.

Pervomajskajaberget ble oppdaget av den tredje tyske antarktisekspedisjonen (1938–39) under ledelse av Alfred Ritscher. Området ble flyfotografert og undersøkt under den norske antarktisekspedisjonen 1956–60. En sovjetisk ekspedisjon kartla området i 1960–61 og navnga fjellet *Gora Pervomajskaja* («1. mai-fjellet»).

## Se også
*Liste over fjell i Dronning Maud Land

## Referanser
Barbara Mandrell

**Barbara Ann Mandrell** (født 25. desember 1948 i Houston i Texas) er en amerikansk countrymusikk sanger-låtskriver best kjent for en rekke 1970- og 1980-talls topp 10 hits og fjernsynsprogrammer, som hjalp henne med å bli en av countrys mest fremgangsrike kvinnelige vokalister i den perioden. Hun ble innlemmet i Country Music Hall of Fame i 2009.

Mandrell var den første utøver som vant Country Music Associations «Entertainer of the Year» to ganger. Hun var den eneste kvinne som hadde fått den utmerkelsen to ganger inntil Taylor Swift også fikk sin andre i 2011. Hun har også to ganger vunnet Country Music Associations «Female Vocalist of the Year», i 1979 og 1981.

Mandrells først *Billboard* nr. 1 hit var 1978 hitten «Sleeping Single in a Double Bed», umiddelbart etterfulgt av «(If Loving You Is Wrong) I Don't Want to Be Right» tidlig i 1979. I 1980 nådde «Years» også til nr. 1. Hun fikk en listetopp hvert år de neste tre årene. «I Was Country When Country Wasn't Cool» (hennes signatursang), deretter «'Till You're Gone» og «One of a Kind, Pair of Fools» — alle nådde opp til nummer en mellom 1981 og 1983, en periode hvor Mandrell også mottatt en rekke industripriser og utmerkelser.

## Referanser


## Eksterne lenker
* 
* 
*
Ivar Vistekleiven

**Ivar Vistekleiven** (født 1. februar 1972) er en norsk lokalpolitiker i Vågå for Arbeiderpartiet. Han ble i februar 2013 valgt til varaordfører i kommunen av Vågå kommunestyre. Fra 2011 er han leder av hovedutvalg for teknisk, landbruk og naturforvaltning. Han er til daglig leder for Karriere Oppland Gudbrandsdal. I 2019 ble han valgt inn på fylkestinget i Innlandet fylke.

## Referanser
Ronnie Milsap

**Ronnie Lee Milsap** (født 16. januar 1943 i Robbinsville i Nord-Carolina) er en amerikansk countrysanger og -pianist. Han var en av countrymusikkens mest populære og innflytelsesrike utøvere på 1970- og 1980-tallet. Han ble countrymusikkens første fremgangsrike blinde sanger, og en av de mest fremgangsrike og allsidige country «crossover» vokalister for sin tid som appellerte til både til country og pop musikkmarkedene med hitter som knyttet sammen pop, R&B og rock'n'roll elementer. 

Milsaps største crossoverhitter er blant annet «It Was Almost Like a Song», «Smoky Mountain Rain», «(There's) No Gettin' Over Me», «I Wouldn't Have Missed It for the World», «Any Day Now» og «Stranger in My House». Han har vunnet seks Grammy Award-priser og har hatt 40 nummer en country hitter, som gjør han til den 3. personen med flest topplasseringer etter George Strait og Conway Twitty.

## Referanser


## Eksterne lenker
* 
* 
*
Susan Vreeland

**Susan Vreeland** (1946–2017) var en romanforfatter fra USA.

Flere av bøkene hennes skildrer billedkunst. *The Passion of Artemisia* er en fiktiv biografi over Artemisia Gentileschi, mens *Girl in Hyacinth Blue* skildrer den effekten et fiktivt maleri av Johannes Vermeer har mennesker gjennom tidene.

## Bøker
* *What love sees: a biographical novel* New York: PaperJacks 1988 
* *What English teachers want: a survival guide* Unionville, NY: Royal Fireworks Press 1995 
* *Girl in Hyacinth Blue* Denver: MacMurray & Beck 1999 
* *The Passion of Artemisia* New York: Viking 2002 
* *The Forest Lover* New York: Viking 2004 
* *Life Studies* New York: Viking 2005 
* *Luncheon of the Boating Party* New York: Viking 2007 
* *Clara and Mr. Tiffany* New York: Random House 2011 

## Referanser


## Eksterne lenker
*
Hilde Rössel-Majdan

**Hildegard Rössel-Majdan** (født 30. januar 1921 i Moosbierbaum ved Tulln i Niederösterreich, død 15. desember 2010 i Wien) var en østerriksk operasanger (alt),  konsertsanger og sangpedagog.

## Liv og virke
Hilde Rössel-Majdan studerte sang ved *Akademie für Musik und Darstellende Kunst* i Wien fra 1945 til 1949. Hun operadebuterte i 1951 ved Theater an der Wien og var medlem av ensemblet ved Wiener Staatsoper fra 1951 til 1976.

I tillegg til en omfattende virksomhet på operaen i Wien gjestet hun ved La Scala Milano, Covent Garden London, Salzburg Festival, Edinburg Festival og Festival d´Aix-en-Provence. Som operasanger medvirket hun fra operetter, via Mozart-operaer til det romantiske repertoaret med verk av Puccini, Strauss og Wagner. Hun ble særlig kjent for sine innspillinger med verk av J. S. Bach og var en anerkjent tolker av samtidsmusikk.

Gjennom karrieren arbeidet Rössel-Majdan med en rekke kjente dirigenter, eksempelvis Herbert von Karajan, Wilhelm Furtwängler, Bruno Walter og Otto Klemperer. 

I 1962 fikk hun tittelen *Kammersängerin* (Østerrike). Hun arbeidet hele sin karriere som pedagog, og ble i 1976 professor i sang ved Universität für Musik und darstellende Kunst Wien. Av norske sangere som studerte med Rössel-Majdan kan nevnes Birgitte Ekle.

## Kjente innspillinger
Hilde Rössel-Majdan er godt dokumentert på en rekke innspillinger.
* Richard Strauss:
** *Der Rosenkavalier*, Decca/Wiener Philarmoniker, Erich Kleiber
** *Die Frau ohne Schatten*, Decca/Wiener Philarmoniker, Karl Böhm
** *Ariadne auf Naxos*, Deutsche Gramophone/Wiener Philarmoniker, Karl Böhm
* Wolfgang Amadeus Mozart:
** *Le nozze di figaro*, Decca/Wiener Philarmoniker, Eric Kleiber
** *Die Zauberflöte*, Decca/Wiener Philarmoniker, Karl Böhm
* Johann Sebastian Bach:
** *Magnificat* og flere kantater, Bach Guild/ Wiener Kammerorchester, Felix Prohaska
* Gustav Mahler:
** *Symfoni nr 2*, EMI/ Philarmonia Orchestra, Otto Klemperer

## Referanser


## Litteratur
* 
* Friedrich Blume; Finscher, Ludwig (2005). Die Musik in Geschichte und Gegenwart: allgemeine Enzyklopädie der Musik. Bärenreiter. ISBN 978-3-7618-1134-4.
* Elizabeth Forbes: Hilde(gard) Rössl-Majdan, in Sadie, Stanley (ed) (1992). The New Grove Dictionary of Opera. Oxford: Oxford University Press. ISBN 978-0-19-522186-2., vol. 4, p.67.
* Gottfried Cervenka (28 December 2010). «Goldene Kehle, goldenes Herz / Hilde Rössel-Majdan (1921–2010)» (tysk). ORF.

## Eksterne lenker
* 
* 
* 
*  Hilde Rössel-Majdan, kortbiografi, bach-cantatas.com
*  «Rössel-Majdan, Hilde», Austria-Forum (i AEIOU Österreich-Lexikon)
*  Innspillinger med Hilde Rössel-Majdan , worldcat.org
GP3

**GP3** (offisielt navn: **GP3 Series**) var et formelbilmesterskap som ble lansert i 2010 som et rekrutteringsmesterskap for GP2. Seriens siste sesong var i 2018, fra og med  2019 vil serien slås sammen med FIA Formula 3 European Championship. Serien vil da bli kjent som FIA Formula 3 Championship.

GP3 følger, sammen med GP2, hele den europeiske delen av Formel 1-sesongen. I 2012 var GP3 også til stede på gatebanen i Monaco, etter at de hadde forsøkt i to år, men ikke lykkes grunnet plassmangel. I likhet med GP2-mesterskapet gir GP3 førerne erfaring fra Grand Prix-miljøet, og benytter seg av all infrastrukturen som er til stede for Formel 1-løpene, så som banefunksjonærer og medisinske fasiliteter.

I løpet av mesterskapets korte historie har tre GP3-førere fortsatt helt opp til Formel 1. Dette er Esteban Gutiérrez (Sauber), Valtteri Bottas (Williams, og Jean-Éric Vergne (Toro Rosso).

Mange førere har også gått videre til GP2, som Esteban Gutiérrez, Pål Varhaug og Stefano Coletti i 2011, og James Calado, Rio Haryanto, Simon Trummer, Tom Dillmann og Nigel Melker i 2012. Førere har også gått til andre mesterskap, som IndyCar i USA og Formel Renault 3,5-liter. 

## Resultater

## Referanser


## Eksterne lenker
* Offisielt nettsted for GP3
Para-asialekene 2010

**Para-asialekene 2010** var de første Para-asialekene som ble arrangert. Lekene ble arrangert 12. - 19. desember 2010 i Guangzhou i Kina, to uker etter at Asialekene 2010 ble avsluttet. 

## Deltakernasjoner
41 asiatiske land var representert: (antall deltakere i parentes) 

*  (2)
*  (13)
*  (11)
*  (10)
*  (6)
*  (464)
*  (110)
*  (101)
*  (20)
*  (162)
*  (80)
*  (225)
*  (23)
*  (63)
*  (203)
*  (36)
*  (1)
*  (10)
*  (8)
*  (14)
*  (115)

*  (37)
*  (17)
*  (7)
*  (6)
*  (13)
*  (35)
*  (35)
*  (12)
*  (19)
*  (25)
*  (79)
*  (10)
*  (76)
*  (5)
*  (202)
*  (12)
*  (9)
*  (47)
*  (27)
*  (55)

## Øvelser
10 idretter var representert: (antall øvelser i parentes)

* Bueskyting (9)
* Friidrett (120)
* Badminton (13)
* Boccia (4)
* Bowling (10)
* Sykling (12)
* 5-a-side fotball (1)

* 7-a-side fotball (1)
* Goalball (2)
* Judo (12)
* Styrkeløft (20)
* Roing (4)
* Skyting (12)

* Svømming (81)
* Bordtennis (20)
* Sittevolleyball (2)
* Rullestolbasketball (2)
* Rullestolfekting (12)
* Rullestoltennis (4)
De store Sundaøyer

**De store Sundaøyer** er fire øyer i Sørøst-Asia: Borneo, Java, Sulawesi og Sumatra. Sammen med De små Sundaøyer utgjør de Sundaøyene.

Navnet kommer fra *Pasundan*, Vest-Java.

De store Sundaøyer tilhører Indonesia, Malaysia og Brunei.

## Referanser
De små Sundaøyer

**De små Sundaøyer** er en gruppe øyer i Sørøst-Asia, beliggende øst for Java. De strekker seg til Timor lengst i øst. Andre små Sundaøyer er Flores, Lombok, Sumba og Sumbawa. Sammen med De store Sundaøyer utgjør de Sundaøyene.

Navnet kommer fra *Pasundan*, Vest-Java.

De små Sundaøyer tilhører Indonesia og Øst-Timor.

## Referanser
Kvamsbrotet

**Kvamsbrotet** er en lang og buet fjellkam i den sentrale delen av Humboldtfjella i Dronning Maud Land. Den ligger sør for Kvervenuten, vest for Storkvammen, nord for Skarshaugane og øst for Skarskvervet og Kvamskvervet.

Området ble oppdaget av den tredje tyske antarktisekspedisjonen (1938–39) under ledelse av Alfred Ritscher. Humboldtfjella ble flyfotografert og undersøkt under den norske antarktisekspedisjonen 1956–60. En sovjetisk ekspedisjon kartla området i 1960–61 og navnga flere objekter i dette området, blant annet Pervomajskajaberget (2720 moh.) og Dobrynintoppen (1920 moh.) i Kvamsbrotet.

## Se også
*Liste over fjell i Dronning Maud Land

## Referanser
Isfjellet (Kåfjord)

**Isfjellet** er det høyeste fjellet i Kåfjord kommune i Troms. Det har en høyde på  meter over havet. Fjellet ligger mellom Kåfjorddalen og  Manndalen, og kan bestiges fra flere kanter.

## Fotnoter



## Referanser
Tour de France 1957

**Tour de France 1957** var den 44. utgaven av sykkelrittet Tour de France og det ble avholdt fra 27. juni til 20. juli 1957. Rittet besto av 22 etapper med en total lengde på . Gjennomsnittsfarten var 34,250 km/h. 

## Gjennomføringen av rittet
Rittet ble vunnet av franskmannen Jacques Anquetil foran Marcel Janssens og Adolf Christian. Dette var den første av Anquetils fem trofeer i Tour de France. Det franske laget var ganske overlegne ettersom de vant nesten hver eneste lagkonkurranse per etappe og lagkonkurransen totalt. Poengtrøya ble også vunnet av en franskmann, Jean Forestier, mens Nicolas Barone ble kåret til rittets mest offensive rytter. Italieneren Gastone Nencini vant klatretrøya. 

## Etapper

## Etappe for etappe

## Resultater
### Sammenlagt

### Poengtrøya

### Klatretrøya

### Lagkonkurransen

## Referanser


## Eksterne lenker
* RittInfo Tour de France 1957
* Historie Tour de France
Mistankens hermeneutikk

**Mistankens hermeneutikk** er en tolkningsmetode hvor en ikke tar aktørers utsagn for «pålydende», men systematisk leter etter skjulte bakenforliggende intensjoner. Særlig benyttes tolkingsstrategien for å utøve ideologikritikk ved å vise at det som tilsynelatende er gode intensjoner egentlig er kamuflerte særintersser, falsk bevissthet eller skjult ideologi. Mistankens hermeneutikk blir særlig benyttet for å undergrave integriteten til politiske motstandere og trekke deres motiver i tvil.

Begrepet stammer fra filosofen Paul Ricœur og benyttes mest i litteraturvitenskapen, men uttrykket lånes av og til inn i historiefaget og statsvitenskap. Særlig Friedrich Nietzsche, Sigmund Freud og Karl Marx omtales som tenkere som har utviklet teorier som er bygd på mistankens hermeneutikk. For Freud kunne mange psykologiske problemer «avsløres» som undertrykt seksualitet gjennom å tolke sine pasienters historier ut fra mistankens hermeneutikk. Marx hevdet at ideologi avspeilte fordekte klasseinteresser og herskerklassens særinteresser, og Nietzsche kunne avsløre «vilje til makt». 

I Norge er begrepet og særlig forbundet med filosofen Hans Skjervheim og historikeren Jens Arup Seip. 

Skjervheim kritiserte mistankens hermeneutikk som fortolkingsmetode fordi en bare kunne avsløre noens intensjoner som falske dersom fortolkeren selv hadde mer adekvat innsikt. Men dette krevde begrunnelse av hvorfor fortolkeren har bedre forståelse, noe som ifølge Skjervheim oftest ble omgått. Dermed var mistankens hermeneutikk ødeleggende for å føre en likeverdig dialog. 

## Referanser
Sundastredet

**Sundastredet** er sundet mellom Sumatra og Java i Indonesia. Det forbinder Indiahavet med Javasjøen og er 26–110 km bredt. Flere vulkanske øyer ligger i sundet, blant dem Krakatau.

Sundastredet er en viktig for skipstrafikk mellom Øst-Asia og Kapp det gode håp, med  passerende skip årlig (2012). Det er imidlertid sterke tidevannsstrømmer i sundet og det dannes sandbanker som kan være til fare for skip. Oljeplattformer, holmer og skjær er også en fare.

Det foreligger planer om å bygge bro over sundet for å forbinde Sumatra og Java.

## Referanser


## Eksterne lenker
*
Karolinsk tid

**Karolinsk tid** er betegnelse på perioden fra 1654 til 1718 i svensk historie, det vil si da kongene Karl den tiende Gustav, Karl den ellevte og Karl den tolvte regjerte i Sverige. Karolinsk stil er betegnelsen på en svensk stil innen arkitektur, interiør og maleri i den karolinske tida. Epoken falt sammen med høy- og seinbarokken.

Karolinska förbundet er en svensk forening som ble stiftet 1910 for å forske på og opplyse om den karolinske tida i Sveriges historie.

## Liknende ord
Ordet *karolinsk* er dannet av den latiniserte versjonen *Carlous* av mannsnavnet «Karl».

*[[Karolinerne|Karolin]]* (i flertall karoliner, på svensk *karoliner* og engelsk *caroleans*) eller *karoliner* brukes om svenskekongen Karl den tolvtes soldater. *Karolin* kan også være en liten vannbakkels fylt med mos og en eldre tysk og svensk og tysk gullmynt (også skrevet *Karlin* og *Carolin*). Carolin er et slektsnavn som stammer fra de karolinske soldatene. Karolinska Institutet er et svensk medisinsk universitet som ble grunnlagt i 1810 under navnet *Kongl. Carolinska medico-chirurgiska institutet*.

Ordene *karolinsk* og *karoliner* må ikke forveksles med  karolingisk og karolingerne, et herskerdynasti i Det frankiske riket fra 751 til 987, oppkalt etter Karl Martell (på latin *Carolus Martellus*) og med Karl den store (*Carolus Magnus*) som fremste representant. En kan også blande ordene med øygruppa Karolinene i Stillehavet.

## Se også
* Karolinerne, Karl den tolvtes soldater
* Karl X Gustav av Sverige, svensk konge 1654–1660
* Karl XI av Sverige, svensk konge 1660–1697
* Karl XII av Sverige, svensk konge 1697–1718
* Stormaktstiden, perioden 1611–1718 i svensk historie da Sverige erobret landområder og hadde en stormaktsstilling i Europa

## Referanser
Verdensbankgruppen

**Verdensbankgruppen** består av fem internasjonale organisasjoner som gir lån til fattige land. Den ble etablert etter De forente nasjoners monetære og finansielle konferanse i 1944 og ble operativ i 1946. Hovedkontoret er i Washington, D.C. i USA. Verdensbankgruppens fem organisasjoner, der de to førstnevnte tilhører Verdensbanken i snever forstand, er:
* Den internasjonale bank for gjenoppbygging og utvikling (IBRD) 
* Det internasjonale utviklingsfondet (IDA)
* Det internasjonale finansieringsinstituttet (IFC)
* Det multilaterale garantiinstituttet (MIGA)
* Det internasjonale senteret for løsning av investeringstvister (ICSID)

Gruppens leder siden 2012 er Jim Yong Kim.

## Referanser


## Eksterne lenker
*
Sigvard

**Sigvard** er et skandinavisk mannsnavn, som er mest utbredt i Sverige. I Norge er varianten *Sigvart* noe mer utbredt enn *Sigvard*. Navnet er sammensatt av to ledd som betyr «seier» og «vakt».

*Sigvard* har svensk navnedag 25. februar, norsk navnedag 2. april og finsk-svensk navnedag 25. september.

## Etymologi
*Sigvard* er en moderne form av norrøne *Sigvarðr*, gammelsvenske *Sighvardh* og gammeldanske *Sighwarth*. Navnet har opprinnelse i navneleddene *sigr*, «seier», og *vǫrðr*, «vakt».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Sigvard av Sverige (1907&ndash;2002), svensk kunstner og kongesønn
* Sigvard Eklund (1911&ndash;2000), svensk diplomat
* Sigvart Dagsland (f. 1963), norsk sanger, pianist og komponist

## Referanser


## Eksterne lenker
Thea Næss

**Thea Therese Vingmark Næss** (født 12. januar 1985) er en norsk kampsportutøver og verdensmester i kickboksing i både amatør og proff-klassen. Hun representerer Asker og Bærum Kickboxingklubb og har tredje grad sort belte..

Næss har drevet med kickboksing siden 2001, etter forslag fra hennes far som også hadde vært innen sporten. Hun har vært på det norske landslaget i en årrekke. Per 2013 har hun vunnet 81 av 100 kamper, og har aldri tapt på knockout.

I 2010 tok hun som andre nordmann gull i Combat Games (kampsportens OL), i kickboksing fullkontakt, klasse &minus;60 kilo. Samme år ble hun hedret som «Årets Kickbokser» under NM, som hun også vant, hennes niende norgesmesterskapstittel, og mottok Oslo kommunes ærespris for tredje gang på rad. Hun ble som første kampsportsutøver tildelt Porsgrunds Porselænsfabriks Ærespris i 2010. Hun var nominert i «Åpen klasse» i Idrettsgallaen 2011, og på Idrettsgallaen 2016 vant hun Åpen klasse.

Hun går på Høyskolen i Oslo (2013) hvor hun tar bachelor i samfunnsernæring.

## Internasjonale meritter
*2008: Europamester amatør. Sofia, Bulgaria
*2009: Europamester proff, Oslo Norge.
*2009: Verdensmester amatør. Lignano, Italia.
*2010: Europamester amatør. Athen, Hellas
*2010: Verdensmester proff. Oslo, Norge.
*2010: Gull Combat Games. Beijing, Kina.
*2011: Verdensmester proff. Tittelforsvar.
*2012: Europamester amatør. București, Romania
*2013: Regjerende verdensmester, amatør. Antalya, Tyrkia.
*2014: Regjerende europamester, amatør. Bilbao, Spania. 
*2015: Regjerende verdensmester, proff. Tittelforsvar. Oslo, Norge.
*2015: Regjerende verdenmester, amatør. Dublin, Irland.
*2016: Regjerende europamester, amatør
*2017: Regjerende verdensmester, proff. Tittelforsvar, Oslo, Norge
*2017: Sølvmedalje, VM. Budapest, Ungarn

## Medaljer i norske mesterskap

## Priser
* 2006: Oslo kommunes "Ung og Lovende" stipend.
* 2010: Porsgrund Porelænsfabriks ærespris.
* 2010: Kongepokal, NM.
* 2010: Årets idrettsnavn, Norstrand Blad.
* 2011: Kongepokal, NM.
* 2011: Oslo Idrettskrets' innsatspris.
* 2011, 2014: Nominert i åpen klasse, NRKs Idrettsgalla.
* 2013: Kongepokal, NM.
* 2008, 2009, 2010, 2012, 2013, 2014, 2015: Oslo kommunes Ærespris.
* 2016 vinner av åpen klasse, NRKs Idrettshalla.

## Referanser




## Eksterne lenker
* 
*  Profil på Norges Kickboxing Forbund nettsider.
*  Hjemmeside for Fighter Kickboxingklubb.
Tour de France 1958

**Tour de France 1958** var den 45. utgaven av sykkelrittet Tour de France og den ble avholdt fra 26. juni til 19. juli 1958. Rittet besto av 25 etapper med totalt lengde på 
4 319 km. Gjennomsnittsfarten var 36.919 km/h, noe som var ny rekord.

## Gjennomføringen av rittet
Rittet ble vunnet av Charly Gaul med en margin på drøye tre minutter foran Vito Favero og Raphaël Géminiani. Underveis i rittet skiftet ledertrøyene mellom ulike ryttere hele elleve ganger, noe som er rekord. Rittet hadde heller ingen hviledager. Jean Graczyk, fra samme laget som Gaul, vant poengtrøya, mens spanjolen Federico Bahamontes vant klatretrøya og ble kåret til rittets mest offensive rytter. Det belgiske laget vant lagkonkurransen. Tittelforsvareren Jacques Anquetil stilte ikke på start grunnet uenigheter inni det franske laget. 

## Etapper

## Etappe for etappe

## Resultater
### Sammenlagt

### Poengtrøya

### Klatretrøya

### Lagkonkurransen

### Mest Offensive Rytter

## Referanser


## Eksterne lenker
* RittInfo Tour de France 1958
* Historie Tour de France
Dinah Shore

**Dinah Shore** (døpt **Frances Rose Shore**; født 29. februar 1916, død 24. februar 1994) var en amerikansk sanger, skuespiller og fjernsynspersonlighet. Hun nådde toppen av sin popularitet som plateartist i storbandperioden på 1940- og 1950-tallet, men fikk enda større suksess ett tiår senere i fjernsynsmediet, hovedsakelig som vertinne for en rekke av populære varietéprogrammer for Chevrolet.

Etter å ha mislyktes da hun prøvesang for storbandene til Benny Goodman og både Jimmy Dorsey og hans bror Tommy Dorsey, begynte Shore for seg selv. Hun ble den første sangerinne i sin tid som ble oppnådde suksess på egen hånd. Hun hadde en lang rekke på 80 sanger på platelistene blant mest populære sanger over en periode fra 1940 og til sent i 1950-årene. Etter at hun var med i en håndfull filmer fortsatte hun en fire tiårs karrière i amerikansk fjernsyn som startet med hennes eget musikkprogram på 1950-/1960-tallet samt som vertinne for to prateprogrammer i 1970-årene. Tidsskriftet *[[TV Guide]]* plasserte henne på 16.-plass på deres liste over de 50 fremste stjernene på TV gjennom alle tider.

Shore ble stilmessig sammenlignet med to sangerinner som fulgte etter henne på slutten av 1940-årene og tidlig i 1950-årene; Doris Day og Patti Page.

## Referanser


## Eksterne lenker
* 
* 
* 
* Dinah Shores bio hos ''Museum.tv''
* Dinah Shores bio hos ''Solid!''
Boccia ved Para-asialekene 2010

**Boccia** var en av idrettene det ble konkurrert i ved Para-asialekene 2010 i Guangzhou i Kina.

## Medaljeoversikt

## Resultater
### BC1

Witsanu Huadpradit slo Ji Kwang-min 8-5 i finalen, og Kim Myeong-Su slo Yuan Weibo 6-1 i bronsefinalen.

### BC2

Watcharaphon Vongsa slo Jeong So-yeong 6-2 i finalen, og Sohn Jeong-min slo Lee Chee Hoong 8-1 i bronsefinalen.

### BC3

Kim Han-soo slo Jeong Ho-won 6-4 i finalen, og Tanimpat Visaratanunta slo Akarapol Punsnit 4-3 i bronsefinalen.

### BC4

Yuansen Zheng slo Kim Sung-kyu 8-1 i finalen, og Leung Yuk Wing slo Qi Cuifang 5-1 i bronsefinalen.

## Eksterne lenker
* CPISRA - Guangzhou 2010 Asian Para Games (side 6)
Niels Henrik Weinwich

**Niels Henrik (Henrich) Weinwich** (født  3. mai 1755 på Holmegård, Holum, Mandal, Vest-Agder, død 2. mai 1829 i København) var en dansk-norsk historisk forfatter, oversetter, litterat, etatsråd og bibliotekar ved Kongens Håndbibliotek. 

## Biografi
Han var sønn av lagmann og justisråd Jacob Weinwich og Catharina Maria født Paludan. I 1773 ble han dimittert til universitetet fra *Seminarium Fridericianum* i Bergen. Hans interesser førte ham imidlertid bort fra studiet, og i 1776 utga han et historiske skrift om Stevns Herred. Det følgende år påbegynte han tidsskriftet «Ny kritisk
Tilskuer» sammen med Bertel Christian Sandvig og Hans Jørgen Birch. Samme år ble han engasjert som redaksjonsmedarbeider på «Videnskabernes Selskabs danske Ordbog», og han leverte også bidrag til det i 1781 utkomne tome 7 av Erik Pontoppdians «Danske Atlas». 1786 ble han kopist ved det *genealogisk-heraldiske Selskab*. 

Den 22. august 1788 giftet han seg med Anna Maria Møller (født 14. februar 1759, død 12. januar 1835), datter av sogneprest i Store Heddinge Thomas Møller. 

I 1805 ble han ansatt som litterær medarbeider og bibliotekar ved kronprins Frederiks sivile departementskontor, og i 1808 ble han bibliotekar ved *Kongens Håndbibliotek*. I 1811 ble han justisråd og i 1826 etatsråd.  

Hans viktigste arbeider *Dansk-norske Kunsthistorie* fra 1811 og *Dansk, norsk og svensk Kunstnerlexicon* fra 1829 er blitt overflødiggjort av andres senere arbeider. Han ble gravlagt ved Sankt Petri Kirke (København).

## Referanser
Diplomatikk

**Diplomatikk** er læren om middelalderdiplomer og en historisk hjelpevitenskap. I betydningen **dokumentlære** er diplomatikk læren om gamle dokumenter.

Gjennom diplomatikk drives klassifisering og kildekritikk, blant annet ved vurdering av dokumenters ekthet og under hvilke omstendigheter de er blitt til. Diplomatikken handler også om hvordan dokumenter skal tolkes.

Diplomatikken ble grunnlagt av Jean Mabillon, som i 1681 publiserte *De Re Diplomatica*. 

Andre, nærliggende historiske hjelpevitenskaper er sfragistikk (sigillografi, læren om segl) og paleografi, læren om skrift.

## Referanser


## Litteratur
*Hamre, Lars: ''Innføring i diplomatikk. Førelesingar'', Oslo: Universitetsforlaget, 1972
*Kjeldstadli, Knut: ''Fortida er ikke hva den en gang var. En innføring i historiefaget'', andre utgave, Oslo: Universitetsforlaget, 1999, s. 48 og 57
*Sandnes, Jørn: ''Handbok i lokalhistorie. Faget og metodene'', Oslo: Universitetsforlaget, 1983, s. 81–82
Akupressur

**Akupressur** er en form for alternativ behandling som gjerne beskrives som akupunktur uten nåler. Den antas av utøverne å innebære at man ved å trykke på bestemte steder på kroppen, vanligvis med fingrene eller å tilføre press med omslag, kan oppnå positiv helseeffekt. Metoden benytter de samme punkter langs kroppens meridianer som akupunktur og metoden er velkjent innen tradisjonell kinesisk medisin.

Det finnes studier som påviser moderat effekt av akupressur mot enkelte lidelser, eksempelvis svangerskapskvalme. Grunnet vanskeligheter med å få til reell blinding av studier på akupressur er det usikkert om dette er en klinisk relatert effekt eller placeboeffekt.

## Referanser
William Heath Robinson

**William Heath Robinson**, ofte omtalt som **W. Heath Robinson** (født 31. mai 1872, død 13. september 1944) var en engelsk vitsetegner og illustratør. 

Heath Robinson lagde en rekke bokillustrasjoner i samtidens dekorative, detaljerte og romantisk realistiske stil, blant annet til mange eventyr: *[[Hans Christian Andersen]]'s Danish Fairy Tales and Legends* (1897), *[[Tusen og én natt|The Arabian Nights]]* (1899), *Tales From [[Shakespeare]]* (1902) og *Twelfth Night* (1908), *Andersen's Fairy Tales* (1913), *[[A Midsummer Night's Dream]]* (1914), Charles Kingsleys *The Water-Babies* (1915) og Walter de la Mares *Peacock Pie* (1916). Han tegnet også morsomme tegninger til magasiner og reklame. Han er imidlertid særlig kjent for humoristiske tegninger av fantasifulle og overdrevent kompliserte maskiner og innretninger. På engelsk har derfor betegnelsen *Heath Robinson* blitt brukt for å beskrive en unødvendig sammensatt og lite nyttig innretning, gjerne knyttet til ressursknappheten, og den tilsvarende oppfinnsomheten, under andre verdenskrig. En liknende betegnelse i USA er *[[Rube Goldberg]]*, oppkalt etter en amerikansk illustratør som tegnet liknende overkompliserte maskiner som utfører enkle oppgaver. I Norge har Kjell Aukrust latt sin oppfinnerfigur Reodor Felgen lage slike konstruksjoner, mens vitsetegneren Storm P. har tegnet tilsvarende komiske oppfinnelser i Danmark.


File:Page facing 244 of Andersen's fairy tales (Robinson).jpg|Bokillustrasjon til *Hans Andersen's fairy tales* (1913)
File:Plate facing page 314, The Water Babies.jpg|Bokillustrasjon til  *The Water-Babies* (1915) 
File:Plate facing page 016 of Old time stories (Perrault, Robinson).jpg|Bokillustrasjon i *Old-time stories* (1921) 
File:William Heath Robinson Inventions - Page 097.png|*Catching a [[Quisling]]* («å fange en landsforræder») fra andre verdenskrig viser britiske soldater som røyker ut og fanger en flyktende nazi-sympatisør.


## Se også
* Rube Goldberg

## Referanser


## Eksterne lenker
* 
* 
* 
*  The William Heath Robinson Trust
Baard Syrrist

**Baard Syrrist** (født 14. juli 1950) er en norsk jurist og tidligere næringslivsleder. Syrrist var tidligere administrerende direktør i Nordea Bank Norge og konserndirektør og medlem av konsernledelsen i Nordea.

Syrrist er utdannet jurist fra Universitetet i Oslo. I november 2000 ble Syrrist, da konserndirektør i Christiania Bank og Kreditkasse, utnevnt til Executive Vice President i Nordea og medlem av den utvidede konsernledelsen og sjef for Retail Banking Norway. Fra 2004 ble Syrrist utnevnt som nestleder i Group Human Resources i Nordea. Syrrists ansvarsområde omfattet HR-funksjonen i Retail Banking.

Syrrist er tidligere nestleder i styret i Finansnæringens Hovedorganisasjon, nå Finans Norge. Han har også vært nestleder i styret i Eksportfinans.

## Referanser